**2ο ΜΑΘΗΜΑ: ΤΑ «ΚΟΜΙΚΣ» ΤΗΣ ΠΡΟΪΣΤΟΡΙΑΣ –**

**ΜΕΧΡΙ ΤΑ ΤΕΛΗ ΤΟΥ 19ου ΑΙΩΝΑ**

- Αποσαφήνιση της έννοιας των κόμικς στα ιστορικά τους συμφραζόμενα. Οι γενικευτικές και α-ιστορικές συλλήβδην κατατάξεις. Τι δεν είναι κόμικς και η ανάγκη συνεννόησης για το τι είναι.

- Υπάρχει το «Έργο Νο.1»; Έχει νόημα η αναζήτησή του; Τι εννοεί ο Les Daniels όταν μιλά για “εξέλιξη” και όχι “γέννηση” των κόμικς;

- Μια ιστορική διαδρομή από τις σπηλαιογραφίες και τις βραχογραφίες μέχρι τις αφηγηματικές σκηνές στον *Παρθενώνα*, στην *Bayeux Tapestry*, στα βυζαντινά ψηφιδωτά και τα μεσαιωνικά χειρόγραφα.

- Η αφηγηματικότητα “χωρίς λόγο”. Περιγράμματα, κίνηση, πλαισίωση, προφίλ και άλλες καταστατικές αρχές.

- Η συνύπαρξη του λόγου με την εικόνα σε αφηγηματικές διαδοχικές σκηνές και η σταδιακή χρήση και εξέλιξη των διαφόρων τεχνικών (τα μπαλονάκια λόγου, διαλόγων και σκέψης, οι ονοματοποιίες, τα γράμματα, οι λέξεις, τα σημεία στίξης, τα επιφωνήματα, οι ήχοι, οι τίτλοι, η καλλιγραφία, τα περιθώρια κ.λπ. ως εικαστικά στοιχεία).

- Η τυπογραφία, η μαζική αναπαραγωγή και η αναπαραγωγιμότητα. Από την ακίνητη, μοναδική και πρωτότυπη εικόνα στη φορητή εικόνα και εντέλει στην πολλαπλότητα, την αποκαθήλωση του πρωτοτύπου, την τροποποίηση και την επέμβαση. Η ηλεκτρονική ελευθεριότητα σε αντιδιαστολή με την παραδοσιακή μουσειακή έκθεση. Που βρίσκεται η Aura του Benjamin στα κόμικς της τυπογραφικής εποχής;

- Η γελοιογραφία τον 18ο και 19ο αιώνα. Το έργο του WilliamHogarth, του George Cruickshank, του Rodolphe Topffer, του Thomas Rowlandson, του Franz Joseph von Goez κ.ά.

- Τα πρώτα έντυπα με κόμικς και γελοιογραφίες μαζικής κυκλοφορίας στα τέλη του 19ου αιώνα σε ΗΠΑ, Γαλλία, Αγγλία κ.λπ. Η περίπτωση των *Epinal*, των *Penny Dreadfuls* κ.ά.

- Οι σταθμοί και οι περίοδοι της ιστορίας των κόμικς σύμφωνα με τις απόψεις ιστορικών και μελετητών (Rhoades, Renard, Ryall κ.λπ.).

Προτεινόμενη βιβλιογραφία:

* **Sabin, Roger, *Κόμικς ή Κομιξ; Η Ιστορία μιας «Σχεδόν» Τέχνης* (μτφρ.: Γιώργος Μπαρουξής). Αθήνα: Terzobooks, 1997. (σελ. 7-19)**
* **McCloud, Scott, *Κατανοώντας τα Κόμικς, Η Αόρατη Τέχνη* (μτφρ.: Νίκος Καμπουρόπουλος). Αθήνα: Web Comics, 2013. (σελ. 1-23)**
* **Beaty, Bart, *Comics Versus Art*. Τορόντο: University of Toronto Press, 2012. (σελ. 17-48)**
* **Σκαρπέλος, Γιάννης, *Ιστορική Μνήμη και Ελληνικότητα στα Κόμικς*. Αθήνα: Κριτική, 2000. (σελ. 35-37)**
* **Κουκουλάς, Γιάννης, *Ένατη Τέχνη, Από το Παρελθόν στο Μέλλον.* Αθήνα: ΚΨΜ, 2006. (σελ. 13-18)**
* **Ταρλαντέζος, Λευτέρης, *Ιστορία των Κόμικς*. Αθήνα: Αιγόκερως, 2006. (σελ. 27-72, 623-654)**
* **Walker, Brian, *The Comics Before 1945*. Νέα Υόρκη: Harry N. Abrams, Inc.**

**Publishers, 2004. (σελ. 7-10)**

* Rhoades, Shirrel, *A Complete History of American Comic Books*. Νέα Υόρκη: Peter Lang, 2008. (σελ. 1-7)
* Ryall, Chris and Tipton, Scott, *Comic Books 101, The History, Methods and Madness*. Σινσινάτι: Impact, 2009. (σελ. 18-20)
* Duncan, Randy, Smith, Matthew, *The Power of Comics, History, Form and Culture*. Νέα

Υόρκη: Continuum, 2009. (σελ. 1-19, 20-84, 315-320)

* **Νικολόπουλος, Αντώνης, *Τα Ελληνικά Κόμικς*. Αθήνα: Τόπος, 2012. (σελ. 17-19)**